sasicodes/solvari-1 huggingface dataset:
மிகக் குறிப்பாக சாவித்திரி தன் சொந்த சகோதரனாகவே கருதிய சிவாஜி கணேசன் சம்பந்தப்பட்ட காட்சிகள் போகிற போக்கில் ஓரமாகக் காட்டப்பட்டிருப்பது ஒருவகை அநீதி
காதல் மன்னனாக அறியப்பட்டிருந்த ஜெமினி கணேசனின் வாழ்க்கையில் பல பெண்கள் வந்திருந்தாலும் சாவித்திரியின் மீது மட்டும்தான் அவர் உண்மையான காதல் கொண்டிருந்ததாகச் சொல்லப்படுகிறது
ஐம்பதுகளின் காலக்கட்டத்தில் பிறந்து வளர்ந்தவர்களுக்கு இந்தத் திரைப்படம் ஓர் அருமையான மீள்உணர்வுக் கொண்டாட்டத்தைத் தரும் என்பதில் சந்தேகமேயில்லை
இரண்டு தரப்பினருமே சாவித்திரியின் சிறந்த சினிமாக்களைத் தேடிப் பார்க்கும் தூண்டுதலை நடிகையர் திலகம் ஏற்படுத்தக்கூடிய சாத்தியம் அதிகம்
சினிமா திரை விமரிசனம் கார்த்திக் சுப்பராஜின் மெர்க்குரி சினிமா விமரிசனம் சுரேஷ் கண்ணன்     திரைப்படம் எனும் கலை வடிவத்தின் மீது அதீதமான ஆர்வமும் புதுமையான பரிசோதனைகளை முயற்சிக்கும் தீராத தாகமும் கொண்ட இயக்குநர்களால்தான் சிறந்த திரைப்படங்கள் உருவாகின்றன
திரைப்படத் துறையில் தன்னை வலுவாக நிறுத்திக்கொண்ட பல வருடங்களுக்குப் பிறகு கமல்ஹாசன் முயற்சித்த பேசும்படம் எனும் பரிசோதனையை தனது நான்காவது படைப்பிலேயே சாதிக்க முயன்ற இயக்குநர் கார்த்திக் சுப்பராஜின் துணிச்சலையும் ஆர்வத்தையும் நிச்சயம் பாராட்ட வேண்டும் ஆதரிக்க வேண்டும்
கள்ள நகல்களும் தொலைக்காட்சி ஊடகங்களும் பெருகிவிட்ட சூழலில் ஒரு திரைப்படத்தைப் பார்க்கும் அனுபவம் என்பது மலினமாகவும் சலிப்பாகவும் ஆகிவிட்ட இன்றைய காலகட்டத்தில் பார்வையாளர்களை திரையரங்குக்குள் கொண்டுவருவது என்பது ஒவ்வொரு இயக்குநருக்கும் பெரிய சவாலாக உள்ளது
புதுமையான திரைக்கதையினாலும் திறமையான தொழில்நுட்பங்களினாலும் இந்தச் சவாலை அற்புதமாக எதிர்கொண்டுள்ளார் இயக்குநர் கார்த்திக் சுப்பராஜ்
ஐந்தே ஐந்து பிரதான பாத்திரங்கள் இதிலும் பிரபுதேவா மட்டுமே நமக்கு அதிகம் பரிச்சயமானவர் இரண்டு மூன்று களங்கள் ஆகியவற்றை மட்டுமே வைத்துக்கொண்டு வசனங்கள் ஏதுமற்ற ஒரு ஹாரர் மற்றும் திரில்லர் திரைப்படத்தைத் தந்து அசத்தியிருக்கிறார் இயக்குநர்
ஒரு பெண் உள்ளிட்டு காது கேட்காத மற்றும் வாய் பேச முடியாத நான்கு இளைஞர்கள் கண் பார்வையற்ற ஓர் இளைஞன் என இரு வேறு வகை மாற்றுத்திறனாளிகளுக்கிடையே நிகழும் வாழ்வா சாவா போராட்டம் இருக்கையின் நுனியில் அமர்ந்திருக்கும் பதற்றத்தையும் சுவாரசியத்தையும் தருகிறது
வணிக லாபத்துக்காக மக்கள் வாழும் பிரதேசங்களில் அவர்களுக்கு ஆபத்தை ஏற்படுத்தக்கூடிய தொழிற்சாலைகளை கார்ப்பரேட் நிறுவனங்கள் அமைப்பதென்பது உலகளாவிய பிரச்னையாக இருக்கிறது
ம் ஆண்டு போபால் நகரத்தில் நிகழ்ந்த கொடூரமான விபத்து போன்று உலகெங்கும் நிகழும் பேரழிவுகள் காரணமாக லட்சக்கணக்கான மக்கள் உயிரை இழந்திருக்கிறார்கள்
சூழலியல் சார்ந்த இந்த தீவிரமான பிரச்னையை ஒரு ஹாரர்திரில்லர் திரைப்படத்தில் உறுத்தாமலும் நுட்பமாகவும் இயக்குநர் இணைத்தவிதம் பாராட்டுக்குரியது
பல உயிர்களைப் பறித்ததோடு ஊனமுற்ற குழந்தைகள் பிறப்பதற்கும் காரணமாக அந்த தொழிற்சாலை இருந்திருப்பது செய்தித்தாள்களின் வழியாக துவக்க காட்சிகளில் சுட்டிக்காட்டப்படுகிறது
அவர்களில் ஓர் இளைஞன் பல காலமாக தனக்குள் ஒளித்து வைத்துக்கொண்டிருந்த காதலை வெளிப்படுத்துவதற்கான சந்தர்ப்பமாகவும் அமைத்துக்கொள்கிறான்
அந்த ஆபத்திலிருந்து அவர்கள் தப்பிக்கும் முயற்சிகளையும் தப்பித்தார்களா இல்லையா என்பதயும் திகில் கலந்த விறுவிறுப்புடன் மீதக் காட்சிகள் விவரிக்கின்றன
துள்ளல் மற்றும் அதிவேக நடன அசைவுகளாலும் கோணங்கித்தனமான நகைச்சுவையாலும் இதுவரை நம்மைக் கவர்ந்த பிரபுதேவா இத்திரைப்படத்தில் முற்றிலும் வேறு மாதிரியான புது அனுபவத்தைத் தருகிறார்
மாற்றுத்திறனாளிகளை அடிப்படையாகக் கொண்ட பாத்திரங்கள் என்பதால் பார்வையாளர்களிடமிருந்து இரக்கத்தையும் நெகிழ்ச்சியையும் கோரும் எவ்விதமான காட்சியையும் இயக்குநர் உருவாக்காதது பெரிய ஆறுதல்
அதிக அளவு சத்தத்துடன் இசையை வைத்து நடனமாடி தங்களின் சமையல்காரரை தொந்தரவு செய்யும் சராசரியான இயல்பான இளைஞர்களாகத்தான் அவர்கள் சித்தரிக்கப்பட்டிருக்கிறார்கள்
இயக்குநரின் புத்திசாலித்தனமான திரைக்கதையைத் தாண்டி தொழில்நுட்பர்களின் அற்புதமான கூட்டணியும் இத்திரைப்படத்தின் சிறப்புக்குக் காரணமாக அமைந்துள்ளது
அந்த இளைஞர்களை துவக்கக் காட்சியில் பொறியியல் மாணவர்களாகப் போகிறபோக்கில் காட்டிவிட்டு பிறகு நிகழும் தொழிற்சாலை சம்பவங்களோடு இணைத்திருப்பது முதற்கொண்டு இயக்குநரின் புத்திசாலித்தனமும் கச்சிதமான திட்டமிடலும் திரைக்கதையில் பல இடங்களில் வெளிப்படுகிறது
அந்த இளைஞர்கள் தங்களுக்குள் உரையாடிக்கொள்ளும் சைகை மொழி தொடர்பான காட்சிகள் பல இடங்களில் இயல்பாகவும் சில இடங்களில் மிகையான உடல்மொழியுடனும் அமைந்துள்ளன
முதற்கொண்டு ல் வெளியான வரையான பல ஹாலிவுட் திரைக்கதைகளை மெர்க்குரி நினைவுப்படுத்தினாலும் தன்னுடைய தனித்தன்மையை படம் முழுவதிலும் இயக்குநர் பதிவு செய்திருப்பது பாராட்டத்தக்கது
பார்வையாளர்களுக்குத் திகிலையும் சுவாரசியத்தையும் தரும் ஹாரர் மற்றும் திரில்லர் படமாக மட்டும் நின்றுவிடாமல் சமூக அக்கறை சார்ந்த விஷயத்தையும் இதில் உறுத்தாமலும் வலுவாகவும் பின்னியிருப்பதே இத்திரைப்படத்துக்கு பிரத்யேகமான சிறப்பைத் தருகிறது
ராஜா ஹரிச்சந்திரா முதல் பேசும்படம் வரையான பல மெளனத் திரைப்படங்களுக்கான மரியாதை இந்தத் திரைப்படம் என்கிற துவக்க அறிவிப்பு மெர்க்குரியில் நியாயமாகப் பின்பற்றப்பட்டிருக்கிறதா என்று எழுகிற நெருடலை புறக்கணிக்க முடியவில்லை
இறந்தவரின் ஆன்மா பழிவாங்குமா அதுவும் பார்வையற்றதாக இருக்குமா என்பது முதற்கொண்டு எண்ணற்ற சந்தேகங்களும் கேள்விகளும் எழுகின்றன
படத்தின் இறுதிக்காட்சி கவித்துவமான நீதியுடன் அமைந்திருந்தாலும் கூடவே நம்பகத்தன்மையை சிதறடித்திருக்கும் ஆபத்தையும் இயக்குநர் கவனித்திருக்கலாம்
என்று பிரபுதேவாவின் பாத்திரம் தாமதமாக வருந்தினாலும் தங்களிடமிருந்த குறைபாடு காரணமாக விபத்துக்குக் காரணமாகிவிட்ட அப்பாவி இளைஞர்கள் கொடூரமாக பலியானதில் ஏதோவொரு வகை அநீதியுள்ளது
இதுபோன்ற சூழலியல் பிரச்னைகளில் போராட்டத்தின் கவனம் மையத்தை நோக்கி அல்லாமல் பல்வேறு வகையில் திசை திரும்புவதை இயக்குநர் குறியீடாகச் சொல்ல விரும்பினாரா என்பது தெரியவில்லை
மொழி எல்லையைக் கடந்திருப்பதாலும் சூழலியல் சார்ந்து உலகளாவிய பிரச்னையை உறுத்தாமல் உரையாடியிருப்பதாலும் சர்வதேச அளவில் ஒரு முக்கியமான திரைப்படமாக உருவாகியிருக்கிறது மெர்க்குரி
சினிமா திரை விமரிசனம் பாலா இயக்கியுள்ள நாச்சியார் சினிமா விமரிசனம் சுரேஷ் கண்ணன்     இதுவரையிலான பாலாவின் திரைப்படங்களையொட்டி பொதுவாக இருவகையான பார்வையாளர்கள் வட்டம் உருவாகியிருப்பதைக் காணமுடிகிறது
அவருடைய படங்களில் சித்தரிக்கப்படும் விளிம்புநிலைச் சமூகம் இருண்மை வன்முறை போன்றவற்றின் மீதான அச்சமும் ஒவ்வாமையும் கொண்ட பார்வையாளர்கள் ஒருபுறம்
பாலாவின் சமீபத்திய திரைப்படமான நாச்சியாரிலும் அவருடைய பிரத்யேகமான பாணியும் சாயலும் உண்டு என்றாலும் இந்த இரு தரப்புப் பார்வையாளர்களையும் கவரும் வண்ணம் தன்னைக் கட்டுப்படுத்திக்கொண்டு ஒரு சமநிலையை அவர் கடைப்பிடித்திருக்கிறார் என்று எண்ணத் தோன்றுகிறது
தமிழ் சினிமாவின் சிறந்த இயக்குநர்கள் வரிசையில் நிராகரிக்க முடியாத படைப்பாளி என்கிற தகுதியை இத்திரைப்படத்தின் மூலம் அவர் மேலும் அழுத்தமாக்கியிருக்கிறார்
நடிகர்களின் ஆதிக்கமும் இடையூறும் மிகுந்திருக்கும் சூழலில் சினிமா என்பது இயக்குநரின் ஊடகம் என்பதைத் தொடர்ந்து நிரூபிக்கும் படைப்பாளிகளின் வரிசையில் பாலா உறுதியாக நிற்பது சிறப்பு
அதுவரை அறியப்பட்ட ஒரு நடிகரின் பிம்பத்தைத் தனது பாணியில் முற்றிலும் வேறுவகையில் வார்த்தெடுக்கும் அவரது திறமை இந்தத் திரைப்படத்தில் ஜோதிகா ஜிவிபிரகாஷ் வழியாக நீண்டிருப்பது மிக சுவாரசியமானது
எளிய சமூகத்தைச் சேர்ந்த ஓர் இளம்பெண்ணையும் இவானா ஒரு பையனையும் ஜிவிபிரகாஷ் காவல்துறை துரத்திப் பிடிக்கும் பரபரப்பான காட்சிகளோடு படம் துவங்குகிறது
பாலாவின் திரைப்படங்களின் வழக்கமாக வெளிப்படும் வன்முறையாக அல்லாமல் மென்மையும் நுண்ணுணர்வாக அமைந்திருக்கும் உச்சக்காட்சி சிறப்பானது
இவர் தோன்றும் முதற்காட்சி துவங்கி படம் முழுமையும் முற்றிலும் வேறுவகையிலான உடல்மொழியையும் தோரணையையும் ஜோதிகா கடைப்பிடித்திருப்பது ரசிக்க வைக்கிறது
அதிரடியான காவல்துறை அதிகாரி என்கிற முகம் ஒருபுறமும் அந்தக் கம்பீரம் துளியும் குறையாத அன்பான இல்லத்தரசி என்கிற முகம் இன்னொருபுறமுமாக அசத்தியிருக்கிறார்
தன்னுடைய காதலியைக் காணத் துடிக்கும் உருக்கம் ஒருபுறமும் மிகையின்றி அமைந்த இளமைக் குறும்புகள் இன்னொரு புறமும் எனத் தன் பங்களிப்பை நிறைவாக செய்துள்ளார்
தன்னைத் துரத்தும் பையனைச் செல்லக் கோபத்துடன் விரட்டுவதும் பிறகு அவனைக் காணத்துடிக்கும் தவிப்பையும் குறைவில்லாமல் வழங்கியிருக்கிறார்
பணத்தின் மூலம் குற்றங்கள் மூடி மறைக்கப்படும் அவலத்தையும் உயர்மட்ட அதிகாரிகள் இவற்றிற்கு உடந்தையாக நிற்கும் கொடுமையையும் இவர் விளக்கும் காட்சி சிறப்பானது
இதுதவிர ஜிவிபிரகாஷின் பாட்டி முதலாளி கூர்நோக்கு மையத்தின் காவல்காரர் அங்குள்ள சிறுவர்கள் காவல்துறை உயர்அதிகாரிகள் என ஒவ்வொரு சிறிய பாத்திரமும் கவனமாக பயன்படுத்தப்பட்டுள்ளன
காவல்துறையிலுள்ள ஊழல்கள் ஒருபுறம் சித்தரிக்கப்பட்டாலும் இன்னொரு புறம் நேர்மையான காவல்அதிகாரிகள் எதிர்கொள்ளும் பிரச்னைகள் அத்துறையின் நடைமுறைச்சிக்கல்கள் போன்றவை சமநிலையாக காட்சிப்படுத்தப்பட்டுள்ளன
சுற்றுலாவிற்கு அழைத்துச் செல்லாததால் மகளின் கோபத்தையும் இளம் மனங்களில் தவறான நம்பிக்கையை விதைக்காதே என்று சூசகமாக உபதேசிக்கும் கணவனையும்
விசாரணைக்கு வந்த ஒரு பெரியவரை திருப்பியனுப்ப ஆட்டோ செலவிற்குக் காசில்லாமல் ஒரு காவல்துறை பணியாளர் தடுமாறும் காட்சி சிரிப்பை வரவழைத்தாலும் அங்குள்ள நடைமுறைப் பிரச்னைகளையும் நம்மால் உணர முடிகிறது
பெரும்பாலும் பயங்கரவாதிகளாகவே இஸ்லாமிய சமூகம் தமிழ் சினிமாவில் சித்தரிக்கப்படும் அபத்தமான சூழலில் இதில் வரும் ஒரு திருமணக்காட்சியும் ஒரு பந்தா பேர்வழியால் எளிய மக்கள் பிரியாணி பெற முடியாமல் தடுக்கப்படும்போது அவர் தண்டிக்கப்படும் காட்சியும் நடைமுறையில் நாம் அன்றாடம் காணும் மதநல்லிணக்கத்தை உறுதிப்படுத்துவதாக அமைந்துள்ளது
திரைப்படத்தின் முதற்பாதி பிரகாஷ் மற்றும் இவானாவின் காதல் காட்சிகள் மூலம் சுவாரசியமாக நகரும்போது இரண்டாம் பாதி ஜோதிகாவின் அதிரடி விசாரணைக் காட்சிகளின் மூலம் பரபரப்பாகச் செல்கிறது
ஆங்கிலத் திரைப்படங்களைப் போன்று இந்தப்படத்தின் நீளம் சுமார் தொன்னூறு நிமிடங்கள் என்பதால் தேவையற்ற காட்சிகள் இன்றி ரத்தினச் சுருக்கமாக படம் முடிந்து விடுகிறது
இன்று காலை பொழுது விடிந்தது என்கிற வாக்கியம் எத்தனை சம்பிரதாயமாக இருக்குமோ அப்படித்தான் இருக்கும் ராஜாவின் பின்னணி இசை சிறப்பாக இருந்தது என்று சொல்வதுவும்
நாமே புதுசா ஒரு சாமியை உருவாக்கினாத்தான் சரிவரும் என்பது முதற்கொண்டு நீதிமன்றத்தில் உளறிக் கொட்டும் அரசு வழக்கறிஞரின் சமூகம் குறித்து நீதிபதி கேட்க அப்பா வடகலை அம்மா தென்கலை என்று அவர் பதில் சொல்வது போன்ற ரகளையான நகைச்சுவை வசனங்கள் படம் முழுக்க சுவாரசியத்தைக் கூட்டுகின்றன
நீதி சட்டம் என்று சமூகத்தின் பெரும்பாலான நிறுவனங்கள் செல்வாக்கான குற்றவாளிகளுக்குச் சாதகமாக இயங்கும்போது எளிய மக்களுக்கான நீதியை எவரால் தர முடியும் என்கிற கேள்வியைப் படம் மிக அழுத்தமாக முன்வைக்கிறது
சமூகத்தின் பார்வையில் அது சட்டப்பூர்வமற்றதாகத் தெரிந்தாலும் இம்மாதிரியான குற்றங்களைச் செய்தவர்கள் கடுமையாக தண்டிக்கப்படவேண்டும்
காவல்துறை அதிகாரிகளே தங்களின் கைகளில் சட்டத்தை எடுத்துக் கொள்ளலாமா என்பது முதற்கொண்டு இத்திரைப்படம் குறித்து கேட்க நமக்கு ஆயிரம் கேள்விகள் உண்டு
ஆனால் எளியோர்களின் இருப்பு கேள்விக்குள்ளாக்கப்படும்போது அவர்களைக் காக்கப் புறப்படும் மனித தெய்வங்களின் வழிமுறைகளைக் கேள்வி கேட்கும் தகுதி நமக்கிருக்கிறதா என்கிற பதிலை மிக அழுத்தமாக முன்வைக்கிறது இந்தத் திரைப்படம்
பாலா படங்களின் வழக்கமான தாக்கமும் அழுத்தமும் இத்திரைப்படத்தில் சற்று மட்டுப்பட்டிருந்தாலும் அவருடைய மிகச்சிறந்த படங்களில் நாச்சியார் முன்னணி இடத்தைப் பிடிக்கும் என்பதில் சந்தேகமில்லை
ஆனால் தமிழ் சினிமாவில் மட்டும் இதுதான் நகைச்சுவை என்று முத்திரை குத்தப்பட்ட சில தேய்வழக்கு விஷயங்கள் நெடுங்காலமாக நீடிக்கின்றன
அதிலும் உலக சினிமாக்களின் பரிச்சயம் மிகுந்து வரும் சமகாலத்தில் தமிழ் சினிமாவின் இளம் இயக்குநர்களிடமிருந்து அவ்வாறான முயற்சிகள் தொடர்ந்து வெளிப்படுகின்றன
பரோலில் வெளியே வந்திருக்கும் ரவுடியான மங்கேஸ்வரன் அ மங்கா மிஷ்கின் அன்றைய நாளின் மாலைக்குள் காவல்துறையிடம் தன்னை ஒப்படைத்துக் கொள்ள வேண்டும்
தன்னுடைய மைத்துனனான ரகு எதிர்ப்பிற்குப் பயந்து தன் காதலியை ரகசியமாக திருமணம் செய்து கொள்ளப் போகும் தகவல் பிச்சைக்கு கிடைக்கிறது
தன்னுடைய குடும்பத்துடன் வேண்டாவெறுப்பாக இந்த எதிர்பாராத திருமணத்திற்கு கிளம்பும் பிச்சை உதார் விடும் தன்னுடைய குணாதிசயத்திற்கு ஏற்ப செல்லும் வழியில் ஏற்படும் ஒரு சில்லறைத் தகராறில் ரவுடி மங்காவின் பகையைச் சம்பாதிக்கிறான்
வாய்ச்சவடால் உள்ளவன்தான் என்றாலும் அப்பாவியான பிச்சை இவனிடமிருந்து தப்பித்தானா கர்ப்பிணி மனைவி உள்ளிட்ட இவர்களின் குடும்பம் என்னவானது என்கிற அலைச்சலின் ஒருநாள் பயணமே சவரக்கத்தி ரவுடியிடமிருந்து உயிருக்காக மன்றாடும் கதாபாத்திரத்தின் பெயர் பிச்சை
ஒரு கோழையைப் போல படம் முழுவதும் ஓடி ஒளிந்து கொண்டேயிருக்கும் பிச்சை வாய் பேச முடியாத ஒரு தேநீர்க்கடை மாஸ்டரிடம் உபதேசத்தைப் பெறும் போது துணிச்சல் கொள்கிறான்
அந்தக் கடையின் பெயர் பரிசுத்தம் மிதிவண்டி நிலையம் இப்படியாக பாத்திரங்களும் காட்சிகளின் பின்னணி விவரங்கள் ஒவ்வொன்றும் இந்த திரைப்படத்தில் மிக கவனமாக உருவாக்கப்பட்டுள்ளதை ஒருபுறம் ரசிக்க முடிகிறது
பிச்சையை பழிவாங்க செல்வதா அல்லது அன்றைய தினத்தை நிம்மதியாக கழித்து விட்டு சிறைக்குத் திரும்புவதா என்கிற கட்டாயம் மங்காவிற்கு ஏற்படுகிறது
ஒரு நாணயத்தின் பக்கம் ஒருவனின் வாழ்க்கையையே தீர்மானிக்கும் கமலின் ஆளவந்தான் நந்து பாத்திரம் போல ஒரு நாணயம்தான் பிச்சையின் வாழ்க்கையைத் தீர்மானிக்கிறது
காது கேளாக்குறையுள்ள மனைவியிடம் எரிந்து விழுவது மங்காவிடம் உயிர்ப்பிச்சை கேட்டுவிட்டு சமயோசிதமாக தப்பிப்பது தன் தந்தையின் புகைப்படத்தை கிழித்துப் போடும் இன்ஸ்பெக்டரை துணிச்சலாக பழிவாங்குவது என்னவொரு அற்புதமான காட்சி என்று பல காட்சிகளில் பிச்சைமூர்த்தியாகவே வாழ்ந்துள்ளார் ராம்
தன் கணவன் வீரன் என்று அப்பாவித்தனமாக நம்புவதும் அதே சமயம் ஒரு வழக்கமான மனைவியாக அவனை மட்டம் தட்டிக் கொண்டேயிருப்பதும் அசந்தர்ப்பமான சமயங்களில் பழமொழியைச் சொல்லி விட்டு நாக்கைத் துருத்துவதும் என ரசிக்க வைத்திருக்கிறார்
ஏதோ தப்பா தெரியுது வேண்டாம்டா என்று மங்காவின் மனச்சாட்சி போல எச்சரித்துக் கொண்டேயிருக்கும் தாய்மாமன் பாராட்டு பெறுவதற்காக முதலில் ஆலோசனை சொல்லி விட்டு பிறகு அவதிப்படும் மங்காவின் அடியாள் அலெக்சாண்டருக்கே பஞ்சாயத்து சொன்ன குடும்பம்டா நம்மளுது என்று வீராப்புடன் கிளம்பி அடிவாங்கி தவழ்ந்து வரும் பிச்சையின் தாய்மாமன் வில்லங்கமான உடல்பாகத்தில் தாக்கப்பட்டு அந்த அவஸ்தையோடு படம் முழுக்க வரும் இன்னொரு அடியாள் மங்காவின் நகல் போலவே எல்லாவற்றிற்கும் ஆத்திரப்படும் இளைஞன் அடி தாங்கல முதலாளி என்று கதறும் பிச்சையின் உதவியாள் உலகின் தத்துவச் சிக்கல்களை உரக்க விவாதித்தபடி வரும் மனநலம் குன்றிய நபர் ஷாஜி என்று ஒவ்வொரு சிறிய பாத்திரமும் சுவாரசியமாகவும் கவனமாகவும் உருவாக்கப்பட்டுள்ளது
தன்னை ஆபாசமாக வெறித்துப் பார்த்து விட்டு தன் கணவன் தர்மஅடி வாங்குவதற்கு காரணமாக இருக்கும் மங்காவை நீ நல்லாவே இருக்க மாட்டே என சாபம் விடுகிறாள் ஓர் இளம் குடும்பப்பெண்
ஒருநாளின் காலையில் துவங்கி அன்று மாலைக்குள் நிகழும் திரைக்கதை என்பதால் அதுசார்ந்த ஒழுங்கையும் ஒத்திசைவையும் வெளிச்சத்தையும் மிக கவனமாக பதிவு செய்துள்ளார் ஒளிப்பதிவாளர் கார்த்திக் வெங்கட்ராமன்
என்னதான் ராக்கெட் விழுந்தாலும் நம்ம குண்டியை கைவெச்சுதான் கழுவ வேண்டியிருக்கு என்கிற முணுமுணுப்பு வசனம் போன்று பல காட்சிகளில் மென்நகைச்சுவை வெடிகளும் பகடிகளும் இருக்கின்றன
அண்ணாந்து பார் பாடல் முதற்கொண்டு காட்சிகளின் பின்னணிக்கேற்ப அற்புதமாக ஒலிக்கும் இசை வரை அரோல் கரோலியின் ராஜ்ஜியம் கொடி கட்டிப் பறக்கிறது
பூனை எலி விளையாட்டு போல கொலைவெறியுடன் துரத்தும் ஒரு முட்டாள்தனமான கோபக்காரன் அவனிடமிருந்து உயிர்தப்ப அலையும் ஒரு புத்திசாலி கோழையின் கதை சினிமாவிற்கு புதிதானது அல்ல
பல சிறிய கூறுகளுடன் இந்தக் கதையை சுவாரசியப்படுத்தியுள்ள சவரக்கத்தி ஒட்டுமொத்த கவனத்தில் எதிர்பார்ப்பை நிறைவேற்றவில்லை
மிஷ்கினின் எழுத்து என்பதால் அது தொடர்பான சாயல்கள் சில இருந்தாலும் தன்னுடைய தனித்தன்மையை இயக்குநர் ஆதித்யா பதிவு செய்துள்ளது பாராட்டத்தக்கது
சினிமா திரை விமரிசனம் விஜய் சேதுபதியின் ஒரு நல்ல நாள் பார்த்து சொல்றேன் சினிமா விமரிசனம் சுரேஷ் கண்ணன்     இதுவொரு விநோதமான பாணியில் அமைந்த நகைச்சுவைப் படம்
ஆனால் என்னதான் விநோத வகை நகைச்சுவை என்றாலும் பாத்திரங்களின் வடிவமைப்பு காட்சிகள் சூழல்கள் வசனங்கள் என்று அவற்றிற்கு என்று இருக்கவேண்டிய மெனக்கிடலும் சிரத்தையும் போதுமான அளவு இல்லாத காரணத்தினால் பார்வையாளர்களைக் கவர்வதில் பின்தங்கியிருக்கிறது இந்தத் திரைப்படம்
பல்லண்டம் பேரண்டம் பால்வீதி என்று அதீதமான முஸ்தீபுகளுடன் துவங்குகிற திரைப்படம் ஆந்திர மாநிலம் கர்நூல் மாவட்டத்தில் எமசிங்கபுரம் என்கிற கற்பனையான பிரதேசத்தை அறிமுகப்படுத்துகிறது
தீரன் அதிகாரம் ஒன்று திரைப்படத்தில் கொடூரமாகக் காட்டப்பட்ட கொள்ளைக் கும்பலை அதற்கு நேர்மாறாக சிரிப்புத் திருடர்களாக சித்தரிக்கிறது இந்தத் திரைப்படம்
அந்த இளம்பெண் யார் விஜய் சேதுபதி எதற்காக அவரைக் கடத்த வேண்டும் இந்தப் பயணத்தில் நிகழ்ந்தவை என்ன போன்றவற்றை மென்நகைச்சுவையாக சொல்ல முயன்றிருக்கிறார்கள்
ச்சீ தள்ளு என்று தன்னுடைய உதவியாளர்களைக் கட்டுப்படுத்துவது தனது தவவாழ்க்கையின் கொடுமையைப் பற்றி மூச்சு விடாமல் நீளமான வசனத்தின் மூலம் விளக்குவது போன்ற காட்சிகளில் கவர்கிறார்
ஒரு முன்னணி நடிகராக அவர் வளர்ந்து வரும் நேரத்தில் இம்மாதிரியான பரிசோதனை முயற்சிகளுக்குத் தயங்காமல் தன்னை ஒப்புக்கொடுத்துவிடுவது ஒருபுறம் பாராட்ட வைக்கிறது என்றாலும் அவர் மீதான நம்பகத்தன்மையை இன்னொருபுறம் சிதைக்கிறது என்பதையும் கவனிக்கவேண்டும்
நாயகிகளையே லூஸூ பாத்திரங்களாகச் சித்தரித்துக்கொண்டிருக்கும் போக்கிலிருந்து விலகி நாயகனை அதுபோன்று காட்ட முயன்ற இயக்குநரின் வித்தியாசமான பெண்ணியச் சிந்தனையைப் பாராட்ட வேண்டும்
பாஸ் என்கிற பாஸ்கரன் ஆர்யா போன்று ஒரு ரசிக்கத்தக்க முட்டாள் பாத்திரத்தை நன்றாகவே கையாண்டிருக்கிறார் கெளதம் கார்த்திக்
உனக்கென்ன மெளனராகம் கார்த்திக்குன்னு நெனப்பா என்று ஓரிடத்தில் கேட்கப்படும் வசனத்தைப் போல தனது தந்தையின் உடல்மொழியை நகலெடுக்க முயன்றிருக்கிறார்
ஒருவகையில் பார்வையாளர்களின் எண்ணத்தை இந்தக் காட்சி பிரதிபலிக்கும் அதே சமயத்தில் இயக்குநரை நோக்கியும் மனதிற்குள் கேட்க வைத்திருக்கிறது
பிரெண்டு லவ் பெயிலர் என்பது போன்று இதுவரை துண்டு வேடங்களில் வந்து கொண்டிருந்த டேனியலுக்கு இத்திரைப்படம் ஒரு முக்கியமான மைல்கல்லாக இருக்கும்
பாவாவைப் பத்தி தப்பா பேசினே கொன்னுருவேன் என்று தன் கண்களாலேயே காதலைப் பொழியும் காயத்ரி சில காட்சிகளில் வந்தாலும் ரசிக்கவே வைக்கிறார்
குற்றப்பரம்பரையாக முத்திரை குத்தப்பட்ட இனக்குழு ஒன்றை தமிழக சூழலில் காட்டினால் பிரச்சினை உருவாகலாம் என்று ஆந்திராவிற்கு நகர்த்திச் சென்ற புத்திசாலித்தனத்தைப் படத்தின் திரைக்கதையிலும் இயக்குநர் காட்டியிருக்கலாம்
சிரிக்கலாமா வேண்டாமா என்று தயங்க வைக்கும் அளவில் சில காட்சிகள் நகரும்போது இதற்குப் போயா சிரிக்க வேண்டும் பல காட்சிகள் எரிச்சலூட்டுகின்றன
இப்படியொரு அபத்த நகைச்சுவை திரைப்படத்திற்கும் தனது அசாதாரண உழைப்பைத் தந்திருக்கும் இசையமைப்பாளர் ஜஸ்டின் பிரபாகரைத் தனியாகப் பாராட்ட வேண்டும்
ஏற்கெனவே சோர்வடைந்திருக்கும் பார்வையாளர்களை இரண்டாம் பாகம் வரக்கூடும் என்கிற அறிவிப்பின் மூலம் பயமுறுத்தி வெளியே அனுப்புகிறார்கள்
நல்ல நாள் பார்த்து ஒரு திரைப்படத்தை துவங்குவதை விடவும் நல்ல திரைக்கதையை நம்புவதே அடிப்படையானது என்பதை உறுதி செய்கிறது இந்தத் திரைப்படம்
சினிமா திரை விமரிசனம் சஞ்சய் லீலா பன்சாலியின் பத்மாவத் சினிமா விமரிசனம் சுரேஷ் கண்ணன்     மண் பொன் பெண் ஆகிய மூன்றின் மீதான பேராசைதான் பெரும்பாலான போர்களுக்கு அடிப்படைக் காரணமாக அமைகின்றன
சித்தூர் ராணியான பத்மாவதியின் பேரழகைக் கேள்விப்பட்டு அவளைக் காணாமலேயே மோகித்து அவளை அடைவதற்காகப் பெரும்படையையே திரட்டிக்கொண்டு செல்கிறான் தில்லி சுல்தான் அலாவுதீன் கில்ஜி
கோட்டை முற்றுகையிடப்பட்டதும் வேற்று ஆண்களிடம் அகப்படாமல் தங்களைப் பாதுகாத்துக் கொள்ள ராஜபுத்ர வழக்கப்படி தீயில் விழுந்து மாய்த்துக் கொள்கிறாள் பத்மாவதி
ராஜபுத்ர பெண்களும் அவளுடன் மாய்ந்தனர் என்கிறது ஒரு வரலாற்றுத் சூஃபி கவியான மாலிக் முஹம்மது ஜெயஸி பதினாறாம் நூற்றாண்டின் துவக்கத்தில் அவதி மொழியில் எழுதிய பத்மாவத் என்கிற காப்பியக் கதையின் அடிப்படையில் இத்திரைப்படம் உருவாக்கப்பட்டதாகப் படத்தின் துவக்கத்தில் கூறப்படுகிறது
கில்ஜி வம்சத்தின் முதல் சுல்தானாகிய ஜலாலுதீன் கில்ஜியின் அறிமுகத்துடன் மெல்லத் துவங்குகிற திரைப்படம் அவரை நயவஞ்சமாகக் கொன்று தில்லிப் பேரரசைக் கைப்பற்றும் அலாவுதீன் கில்ஜியின் வருகைக்குப் பிறகு வேகமெடுக்கிறது
சிங்கள அரசின் இளவரசியான பத்மாவதியைக் கண்டவுடன் காதல் கொள்ளும் சித்தூர் மன்னன் ரத்தன் சிங் அவளை இரண்டாவது மனைவியாகத் திருமணம் செய்துகொண்டு தலைநகரான மேவாருக்கு அழைத்து வருகிறான்
சித்தூர் சாம்ராஜ்யத்தை அழிப்பேன் என்று உறுதி பூணுகிற ராஜகுரு நேராக அலாவுதின் கில்ஜியிடம் சென்று பத்மாவதியின் பேரழகைப் பற்றி அவனுக்கு ஆசை உண்டாகுமாறு வர்ணிக்கிறார்
பல மாதங்கள் அங்கேயே காத்திருக்கும் அவன் பிறகு ஒரு நயவஞ்சகத் திட்டத்தின் மூலம் ரத்தன் சிங்கை தில்லிக்கு கடத்திச் செல்கிறான்
அவளுடைய நோக்கம் நிறைவேறியதா அலாவுதீன் ஏன் மறுபடியும் சித்தூர் மீது படையெடுத்தான் ரத்தன் சிங்கிற்கு என்னவாயிற்று ஆயிரக்கணக்கான ராஜபுத்ர பெண்கள் தீக்குளிக்கும் துர்நிலைமை ஏன் உண்டாயிற்று என்பதையெல்லாம் பரபரப்பும் சுவாரசியமும் இணைந்த காட்சிகளின் மூலம் சொல்லியிருக்கிறார்கள்
தேவதாஸ் முதற்கொண்டு பாஜிராவ் மஸ்தானி வரை பல காவியத் திரைப்படங்களைப் பிரத்யேக அழகியலுடன் உருவாக்குவதில் விற்பன்னர் சஞ்சய் லீலா பன்சாலி
நாம் இதுவரை பார்த்திருந்த பல சரித்திரப் படங்களிலிருந்து பெரும்பாலும் விலகி கதையாடலில் ஒரு புதிய பாணியை இத்திரைப்படம் கொண்டிருக்கிறது எனலாம்
பிரகாசம் நிறைந்திருக்கும் அரண்மனையும் வண்ணமிகு பட்டாடைகளுடன் அமர்ந்திருக்கும் மன்னரும் அமைச்சர்களும் இத்திரைப்படத்தில் இல்லை
மாறாக தீப்பந்தங்கள் விளக்குகள் வெளிச்சத்தில் பெரும்பான்மையாக இருளும் சிறிய வெளிச்சமுமாக சித்தரிக்கப்பட்டிருக்கும் எளிமையான உள்ளரங்கக் காட்சிகள் நம்பகத்தன்மையையும் பரவச உணர்வையும் ஒருங்கே அளிக்கின்றன
இதுவரையிலான சரித்திரத் திரைப்படங்களின் வழக்கமான கதையாடலின்படி நீள நீளமாக நாம் பார்த்த காட்சிகள் எல்லாம் இத்திரைப்படத்தில் மிகச்சுருக்கமாக ஆனால் அழுத்தமாகச் சொல்லப்பட்டு விடுகின்றன
மங்கோலியர்களை எதிர்த்து புழுதிப்படலத்திற்குள் செல்லும் அலாவுதீன் சில நொடிகளில் எதிரியின் தலையோடு திரும்பும் காட்சியை ஓர் அற்புத உதாரணமாகச் சொல்லலாம்
சித்தூரின் நிலவெளிக் காட்சிகள் மிகுந்த அழகியலுடன் காட்டப்படும் அதன் அரண்மனைக் காட்சிகள் போர் தொடர்பான காட்சிகள் என்று பெரும்பாலானவை ஆர்ப்பாட்டமில்லாத அழகுடன் உருவாக்கப்பட்டிருக்கின்றன
வன்முறைக் காட்சிகள் பெரும்பாலும் நேரடியாகச் சித்தரிக்கப்படாமல் தவிர்க்கப்பட்டிருப்பது இயக்குநரின் நுண்ணுணர்வைக் காட்டுகிறது
சிறந்த உச்சக்காட்சிகள் அமைந்த இந்தியத் திரைப்படங்களின் வரிசையில் பத்மாவத் திரைப்படத்தையும் சேர்க்கலாம் எனுமளவிற்கு மிகுந்த அழகியலுடன் இதன் உச்சக்காட்சி செயலாக்கப்பட்டிருக்கிறது
ஒருகாலக்கட்டம் வரை அலட்சியமாக உருவாக்கப்பட்டுக் கொண்டிருந்த டப்பிங் படங்கள் வணிகச் சந்தையின் விரிவு காரணமாக மிகுந்த உழைப்பும் மெனக்கெடலும் நிறைந்ததாக மாறியிருக்கிறது
ரத்தன் சிங் உடனான காதல் காட்சிகள் அலாவுதினீன் சதியை முன்பே யூகித்து கணவரை எச்சரிக்கும் சாமர்த்தியம் சமயோசிதத்துடன் கணவரை மீட்கும் வீரம் வேறு வழியில்லாத சூழலில் மரணத்தை புன்னகையுடன் எதிர்கொள்ளும் தியாகம் என்று ஓர் அசலான ராணியைப் போலவே வாழ்ந்திருக்கிறார்
சித்தூர் கோட்டையின் முன்னால் பல மாதங்கள் காத்திருக்கும் வீரர்களை உற்சாகப்படுத்த நெகிழ்ச்சியும் மிகையுணர்ச்சியும் கலந்து பேசி பின்னர் தன் தளபதியை நைச்சியமாக ஒரு பார்வை பார்க்கும் காட்சி சிறப்பு
எந்தவொரு சிக்கலான சூழலிலும் ராஜபுத்ர மரபை மீறாத கண்ணியமான அரசனின் பாத்திரத்தை ஆர்ப்பாட்டமில்லாமல் அடக்கமாக வெளிப்படுத்தியிருக்கிறார்
சித்தூர் வீரர்களின் தாக்குதலினால் தான் வளர்த்த அரிய பறவை இறந்து போனதை துக்கத்துடன் ரத்தன் சிங்கிடம் சொல்லும் காட்சி அவரின் இன்னொரு பக்கத்தை சிறிதளவு காட்டுவது மட்டுமே ஆறுதல்
இத்திரைப்படம் தொடர்பாக எழுந்த சர்ச்சைகளும் போராட்டங்களும் வன்முறைகளும் எத்தனை அபத்தமானவை என்பதைப் படத்தைப் பார்க்கும்போது உணர முடிகிறது
எத்தனை பெரிய எதிரியாக இருந்தாலும் அவன் விருந்தாளியாக வந்திருக்கும்போது கொல்லக்கூடாது என்கிற உயர்ந்த மரபை அவர்கள் பின்பற்றியிருக்கிறார்கள்
பல முக்கியமான சந்தர்ப்பங்களில் பத்மாவதி முன்வைக்கும் ஆலோசனையும் அவளது வீரமும் மிகச் சிறப்பாகக் காட்சிப்படுத்தப்பட்டிருக்கிறது
இதற்கு மாறாக கில்ஜிக்கள் போர் வெறியர்களாகவும் மரபை மதிக்காத நயவஞசர்களாகவும் பெண் பித்தர்களாகவும் பதவியைக் கைப்பற்ற நெருங்கிய உறவுகளைக் கூட கொல்லத் துணியும் சதிகாரர்களாகக் காட்டப்பட்டிருக்கிறார்கள்
அந்தக் கால மன்னர்களும் பேரரசர்களும் தங்களைப் பற்றி வருங்காலம் பேசப்போகும் வரலாறு குறித்தான அதீதமான பிரக்ஞையுடன் இருந்திருக்கிறார்கள்
என்னைப் பற்றி எழுதாத வரலாற்றின் பக்கங்களுக்குத் தண்டனை கொடுத்துக்கொண்டிருக்கிறேன் என்று அவற்றை ஏளனமாக தீயில் எரிக்கிறான் அலாவுதீன்
வரலாற்றுப் புனைவை அடிப்படையாகக் கொண்டு உருவாக்கப்பட்டிருந்தாலும் இத்திரைப்படத்தில் சில வரலாற்றுப் பிழைகளும் திரிபுகளும் இருப்பதாகச் சொல்கிறார்கள்
கூட்டுத் தீக்குளிப்பு என்கிற பிற்போக்கான கருத்தாக்கத்தை மீண்டும் இத்திரைப்படம் கவனப்படுத்தியிருக்கிறது என்கிற குற்றச்சாட்டும் உண்டு
ஓர் ஆச்சரியமான கிளைமாக்ஸ் தவிர்த்து எளிதில் யூகிக்கக்கூடிய தேய்வழக்கு காட்சிகளுடன் சலிப்பூட்டுகிற இன்னொரு அடிதடி மசாலாதான் ஸ்கெட்ச் கார் பைனாஸ் முதலாளியிடம் பணிபுரிபவர் விக்ரம்
ராயபுரம் குமார் என்கிற பிரபலமான ரெளடியின் ராசியான கார் தன்னுடைய முதலாளிக்குச் சொந்தமானது என்கிற பழைய கதையை அறிந்தவுடன் முதலாளி விசுவாசத்துடன் மிகுந்த ஆபத்துக்கிடையில் அதைக் கடத்தி வருகிறார்
பல காட்சிகளில் அடுத்து என்னவாகும் என்பதை எளிதாக யூகிக்க முடிந்தாலும் எவரும் எதிர்பாராத திருப்பத்துடன் திரைக்கதையை அமைத்த இயக்குநருக்கு பாராட்டு
இத்தனை திறமையான நடிகர் ஏன் இத்தனை பலவீனமான திரைக்கதைகளாகத் தொடர்ந்து தேர்ந்தெடுத்துக் கொண்டிருக்கிறார் என்கிற ஆதங்கம் தோன்றாமல் இல்லை
மெதுவாக உருண்டு வந்து கொண்டிருக்கும் ரோடு ரோலரின் இடையே பாறாங்கல்லை வைத்து தடுப்பது போல சோம்பலான காட்சிகளின் இடையே இடையூறாக வந்து எரிச்சலூட்டும் பாடல்கள்
வடசென்னை என்றாலே ரெளடிகள் சமூக விரோதிகள் நிறைந்திருக்கும் குற்றங்கள் நிகழும் இடம் என்கிற பொதுப்புத்தி சார்ந்த கற்பிதத்தை இந்தப்படமும் கண்மூடித்தனமாக பின்பற்றியிருக்கிறது
சிறார்களை பணியிடங்களில் சேர்ப்பதின் மூலம் இளம் குற்றவாளிகளை உருவாக்காதீர்கள் என்று கடைசியில் இயக்குநர் சொல்கிற திடீர் உபதேசம் அதுவரையான காட்சிகளுக்கு எவ்விதத்திலும் பொருத்தமில்லாமல் சிரிப்பை வரவழைக்கிறது
ஸ்கெட்ச் என்றால் வடசென்னை வழக்கில் பொதுவாக ஒருவரைக் கொலை செய்வதற்காகத் திறமையாக திட்டம் தீட்டுவது அப்படியொரு வார்த்தையை கார்களை எடுக்கும் விஷயத்திற்காக அநாவசியமாகப் பயன்படுத்தியிருக்கிறார்கள்
இத்தனை புத்திசாலித்தனமான நாயகன் தன்னைச் சுற்றியுள்ள ஆபத்தைச் சிறிதளவும் யூகித்திருக்க மாட்டான் என்பதும் இவனுடைய நற்குணத்தை அவர்கள் அறிந்திருக்க மாட்டார்கள் என்பதும் தர்க்கம் இல்லாமல் இடிக்கிறது
கணினி யுகத்திலும் தீர்ந்து போன ஸ்கெட்ச் பேனாவால் எழுதப்பட்ட பலவீனமான திரைக்கதையை இயக்குநர் விஜய்சந்தரும் நடிகர் விக்ரமும் நம்பியது ஆச்சர்யம்
சினிமா திரை விமரிசனம் சூர்யாவின் தானா சேர்ந்த கூட்டம் சினிமா விமரிசனம் சுரேஷ் கண்ணன்     சிபிஐ அதிகாரி பணியைத் தன்னுடைய கனவாக வைத்திருக்கும் ஒருவனுக்கு அத்துறையில் நிகழும் ஊழல் காரணமாக அந்த வாய்ப்பு தரப்படுவதில்லை
அங்கு உயர் அதிகாரியாக இருக்கும் சுரேஷ் மேனன் வாங்கும் லஞ்சத்தை தம்பி ராமையா மொட்டைக் கடிதத்தின் மூலம் காட்டிக் கொடுக்க முயல அதிகாரியால் பழிவாங்கப்பட்டு பணியை இழக்கிறார்